als_Latn dik_Latn sag_Latn
Nuk kam koment. Janë dy palë dhe njëra mendon ndryshe, tjetra ndryshe, u shpreh një profesor.
Plenumi Studentor vazhdon të okupojë fakultetet. Sot paradite, Plenumi okupoi edhe Fakultetin Ekonomik pranë universitetit Shën Kirili dhe Metodi. Ata u futën nëpër amfiteatro ku po zhvilloheshin ligjëratat dhe kërkuan nga kolegët e tyre ti bashkëngjiten betejës.
-Çfarë do të bësh nëse mbetesh këtu? Do të zbulosh diçka?! Do vish të qëndrosh tek Filologjiku, kemi tenda, mbulesa, ushqim, gjithçka! Ti çfarë do të bësh, çfarë?
-Çfarë dua, do bëj!
Profesorët që u gjendën nëpër amfiteatro gjatë kohës së okupimit, nuk kishin komente
Nuk kam koment. Janë dy palë dhe njëra mendon ndryshe, tjetra ndryshe, u shpreh një profesor.
Pak orë më vonë, Plenumi Studentor okupoi edhe Fakultetet Teknike ku edhe shpallën Zonën Autonome. Kërkesat e tyre mbeten të njëjtat; tërheqje e ligjit për arsim të lartë dhe shfuqizim i provimit shtetëror. Deri në plotësimin e këtyre kërkesave, studentët do të qëndrojnë në hapësirat e fakulteteve.
Plenumi Studentor kërkon të nënshkruhet marrëveshje mes një konferencë ndër-universitare dhe Ministrisë se Arsimit, në të cilën do të përfshihen aspektet si vijojnë: pjesëmarrje e garantuar e Plenumit Studentor në hartimin e plotë të ligjit të ri, me qëllim që ai të reflektojë qëndrimet dhe perspektivat e studentëve; afat kohor gjatë së cilit do të hartohet ligji, përkatësisht përcaktim i qartë dhe kohë për draftin e parë dhe të dytë, tha një përfaqësues i i Plenumit Studentor.
Me kolegët nga Fakulteti Filologjik dhe Filozofik, vendosim për Zonë Autonome në fakultetet, ku i ftojmë të gjithë studentët ta bojkotojnë procesin arsimor dhe të na bashkëngjiten, sepse vetëm bashkërisht mund ta fitojmë këtë betejë, tha një tjetër përfaqësues e Plenumit Studentor.
Ndërkaq, studentët mbrëmë kishin një surprizë për gazetarin Janko Illkovskin në emisionin Jadi Burek. Njëri prej studentëve që po kampojnë në universitet, fillimisht u paraqit përmes Skype-it duke i shprehur moderatorit keqardhjen e tij për gjendjen e studentëve. Por pastaj, ndodhi diçka tjetër. Adrian Kerimi
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn